Høng Landbrugsskole blev bygget i 1903 af Rasmus Jensen, der havde været lærer på [[Høng Folkehøjskole]]. Skolen har altid tilstræbt at kombinere det praktiske landbrug med den teoretiske undervisning. Det har givet sig udslag i flere interessante undervisningsformer. I 1990'erne gennemførtes således projekt "manden på gården", hvor eleverne fik overdraget skolelandbruget Torntofte til egen styring og pasning som en integreret del af undervisningen. Skolen har i mange år gennemført et samarbejde med [[Høng Gymnasium og HF]] om en studenterlinje for landbrugselever. Skolen er blevet moderniseret og udbygget betydeligt i de seneste år.
Samfund Historie Erhvervsliv Uddannelse Foreninger Organisationer Uddannelsesinstitutioner Jordbrug